
ประกาศองค์การบริหารส่วนตำบลห้วยยูง
เรื่อง  หลักเกณฑ์และวิธีการประเมินผลการปฏิบัติงานของพนักงานครูและ
บุคลากรทางการศึกษา
-------------------------------



ประกาศคณะกรรมการพนักงานส่วนตำบลจังหวัดกระบี่ เรื่อง หลักเกณฑ์และเงื่อนไขเกี่ยวกับผลการปฎิบัติงานพนักงานครูและบุคลากรทางการศึกษาพนักงานองค์การบริหารส่วนตำบล พ.ศ.2562 ลงวันที่ 25 กรกฎาคม 2562 และหนังสือจังหวัดกระบี่ ที่ กบ 0023.2/ ว  3474 เรื่อง มาตรฐานทั่วไปเกี่ยวกับการประเมินผลการปฎิบัติงานพนักงานครูและบุคลากรทางการศึกษา องค์การบริหารส่วนตำบล พ.ศ.2562 ลงวันที่ 3 พฤษภาคม 2562  แจ้งเพื่อถือเป็นแนวทางปฎิบัติในการประเมินผลการปฎิบัติงานของพนักงานครูฯ  โดยที่ ก.จ., ก.ท., ก.อบต.   ได้มีประกาศ เรื่อง มาตรฐานทั่วไปเกี่ยวกับการประเมินผลการปฎิบัติงานข้าราชการหรือพนักงานครูและบุคลากรทางการศึกษาองค์การบริหารส่วนจังหวัด  เทศบาล องค์การบริหารส่วนตำบล     กำหนดหลักเกณฑ์ ขั้นตอนและวิธีการประเมินผลการปฎิบัติงาน ซึ่งกำหนดไว้สำหรับผู้ปฎิบัติงานในสายงานการสอบ สายงานบริหารสถานศึกษา และสายงานนิเทศการศึกษา โดยมีผลบังคับใช้ตั้งแต่วันที่ 1 เมษายน 2562 เป็นต้นไป

     ในการนี้ องค์การบริหารส่วนตำบลห้วยยูง   จึงประกาศหลักเกณฑ์และวิธีการประเมินผลการปฏิบัติงานของพนักงานครูและบุคลากรทางการศึกษา        ในสังกัดองค์การบริหารส่วนตำบลห้วยยูง สำหรับรอบการประเมิน ประจำปีงบประมาณ  พ.ศ. 2564 ครั้งที่ 2  ดังนี้
1. ประกาศนี้เรียกว่า “ประกาศองค์การบริหารส่วนตำบลห้วยยูง  เรื่อง  หลักเกณฑ์และวิธีการประเมินผลการปฏิบัติงานของพนักงานครูและบุคลากรทางการศึกษา”

2. ประกาศนี้ให้ใช้บังคับในรอบการประเมิน 1 เมษายน 2564 – 30 กันยายน 2564
3. ประกาศนี้บังคับใช้เกี่ยวกับการประเมินผลการปฏิบัติงานพนักงานครูและบุคลากรทางการศึกษา สังกัดองค์การบริหารส่วนตำบลห้วยยูง  โดยใช้หลักเกณฑ์และวิธีการประเมินผลการปฏิบัติงาน ดังนี้


1.การประเมินผลการปฎิบัติงานของพนักงานครูและบุคลากรทางการศึกษา
โดยยึดหลักการปฎิบัติตนที่เหมาะสมและปฎิบัติราชการได้อย่างมีประสิทธิภาพและเกิดประสิทธิผล การประเมินผลการปฎิบัติงาน ให้มีองค์ประกอบการประเมิน จำนวน 2 องค์ประกอบคะแนนรวม 100 คะแนน ดังนี้



องค์ประกอบที่ 1 การประเมินประสิทธิภาพและประสิทธิผลการปฎิบัติงานคะแนน 70 คะแนน



องค์ประกอบที่ 2 การประเมินการปฎิบัติตนในการรักษา วินัย คุณธรรม จริยธรรมและจรรยาบรรณวิชาชีพ คะแนน 30 คะแนน
(ตามเอกสารที่แนบ)

                    2. การแบ่งกลุ่มระดับคะแนน  ระดับผลการประเมิน ในแต่ละรอบการประเมินให้องค์การบริหารส่วนตำบลนำผลคะแนนการประเมินผลการปฎิบัติงานจัดกลุ่มตามผลคะแนน เป็น 5 ระดับ ดังนี้


ระดับดีเด่น 
ช่วงคะแนนประเมินตั้งแต่ร้อยละ 90.00 ขึ้นไป


ระดับดีมาก
ช่วงคะแนนประเมินตั้งแต่ร้อยละ 80.00- ร้อยละ 89.99


ระดับดี

ช่วงคะแนนประเมินตั้งแต่ร้อยละ 70.00 – ร้อยละ 79.99


ระดับพอใช้
ช่วงคะแนนประเมินตั้งแต่ร้อยละ 60.00 – ร้อยละ 69.99


ระดับปรับปรุง ช่วงคะแนนประเมินร้อยละ 59.99 ลงมา





3.แบบประเมินผลการปฏิบัติงาน ให้นำแบบประเมินผลการปฏิบัติงานและเป็นไปตามแบบประเมินผลการปฎิบัติงานที่คณะกรรมการกลางพนักงานส่วนตำบลกำหนด 
                   ขั้นตอนการประเมินผลการปฎิบัติงาน
1. เริ่มรอบประเมินผลการปฎิบัติงาน ครั้งที่ 2 (1 เมษายน 2564)  กล่าวคือ
    

    ขั้นตอนที่ 1 การเตรียมการประเมินผล ก่อนการประเมิน ข้าราชการหรือพนักงานครูทุกระดับ ควรได้รับทราบหลักเกณฑ์ของการประเมินผล เพื่อเกิดการยอมรับร่วมกันและปฎิบัติให้เป็นมาตรฐานเดียวกัน โดยให้ดำเนินการ ดังนี้

                                  1.1.ให้องค์การบริหารส่วนตำบลห้วยยูง ประกาศหลักเกณฑ์แลวิธีการประเมินผลการปฎิบัติงาน ให้พนักงานครูฯ ในสังกัดได้ทราบโดยทั่วกัน



                1.2 ประกาศให้ข้าราชการหรือพนักงานครู ในสังกัดทราบ ว่าให้ใช้แบบประเมินผลการปฎิบัติงานตามที่ ก.จ. ก.ท. และ ก.อบต. กำหนด

    
      ขั้นตอนที่ 2 จัดทำคำรับรองรายบุคคล


    ให้มีการกำหนดข้อตกลงเกี่ยวกับผลการปฎิบัติงานร่วมกันระหว่าง
ผู้บังคับบัญชาและผู้รับการประเมิน ทั้งนี้ ให้พิจารณาจากข้อตกลงขององค์กรปกครองส่วนท้องถิ่นหรือสถานศึกษา หรือหน่วยงานการศึกษา ตามมาตรฐานและภาระงานขั้นต่ำที่ได้มีการจัดทำและกำหนดไว้ โดยให้ดำเนินการ ดังนี้




              1.ผู้บังคับบัญชาชี้แจงทำความเข้าใจกับผู้รับการประเมินเกี่ยวกับมาตรฐานทั่วไปก่อนวันรอบการประเมินหรือในช่วงเริ่มรอบการประเมิน




     2.ผู้บังคับบัญชาชี้แจงแนวทางการดำเนินการประเมินตามข้อตกลงและกำหนดระยะเวลาการประเมิน ให้ทราบโดยทั่วกัน


                       3.ผู้บังคับบัญชาและผู้ประเมิน ร่วมกันวางแนวปฎิบัติราชการโดยกำหนดเป้าหมายระดับความสำเร็จของงานและพฤติกรรมที่คาดหวัง



              4.จัดทำบันทึกข้อตกลง


        ขั้นตอนที่ 3 การประเมินผลการปฎิบัติงาน
          1.ผู้รับการประเมิน ประเมินตนเองตามแบบที่กำหนด แล้วเสนอต่อ
ผู้บังคับบัญชาพิจารณา
               2. ผู้บังคับบัญชาประเมินผลการปฎิบัติงานและบันทึกผลการประเมินไว้


    
      3. ในระหว่างiรอบการประเมินให้ผู้บังคับบัญชาให้คำปรึกษา แนะนำผู้รับการประเมิน เพื่อปรับปรุง พัฒนา เสริมสร้างประสิทธิภาพและประสิทธิผลการปฎิบัติงาน ให้ผลการปฎิบัติงานประสบผลสำเร็จตามข้อตกลงที่ทำไว้

                                 4.ผู้บังคับบัญชาแจ้งผลการประเมินพร้อมความเห็นให้ผู้รับการประเมินทราบเป็นรายบุคคล โดยให้ผู้รับการประเมินผลลายมือชื่อรับทราบผลการประเมิน

                                     กรณีที่ผู้รับการประเมินไม่ยินยอมลงลายมือชื่อรับทราบผลการประเมินให้มีพยานอย่างน้อยหนึ่งคน ลงลายมือชื่อเป็นพยานว่า ได้มีการแจ้งผลการประเมินแล้ว


                          5. ให้ผู้มีอำนาจหน้าที่ประเมิน โดยความเห็นชอบของผู้บังคับบัญชาเหนือขึ้นไปอีกชั้นหนึ่ง จัดส่งผลการประเมินผลการปฎิบัติงานของข้าราชการครูและบุคลากรทางการศึกษาเสนอต่อคณะกรรมการกลั่นกรองการประเมินผลการปฎิบัติงานของข้าราชการครูและบุคลากรทางการศึกษา




      6. คณะกรรมการกลั่นกรองการประเมินผลการปฎิบัติงาน นำผลการประเมินเสนอต่อนายกองค์การบริหารส่วนตำบล

                                   7. นายกองค์การบริหารส่วนตำบล หรือผู้บังคับบัญชาที่ได้รับมอบหมายประกาศรายชื่อผู้มีผลการปฎิบัติงานอยู่ในระดับดีเด่น และดีมาก ในที่เปิดเผยให้ทราบโดยทั่วกัน
เพื่อเป็นการยกย่องชมเชย



                8. คณะกรรมการกลั่นกรองการประเมินผลการปฎิบัติงาน



                     ทำหน้าที่ให้คำปรึกษาและพิจารณาเสนอความเห็นเกี่ยวกับมาตรฐานและความเป็นธรรมของการประเมินผลการปฎิบัติงานของข้าราชการหรือพนักงานครูและบุคลากรทางการศึกษา

           จึงประกาศให้ทราบโดยทั่วกัน


                  ประกาศ  ณ  วันที่  1  เดือนเมษายน   พ.ศ.  ๒๕64

                                       (นายวินัย  มากสม)



                           นายกองค์การบริหารส่วนตำบลห้วยยูง
